Սևանա լճի կանաչելու գործընթացն արհեստական երևույթ չէ սոսկ այն առումով, որ մարդը լճի ջրին ինչ-որ կանաչ ներկ չի խառնել, ոչ էլ լճում «անաբենա» տեսակի կապտականաչ ու թունավոր ջրիմուռ է ցանել և աճեցնում: Սակայն, նշված ջրիմուռներով Սևանա լճի կանաչելու գործընթացը, այսինքն` կապտականաչ ջրիմուռների բուռն աճը բնական երևույթ չէ, քանի որ միայն ջրի բարձր ջերմաստիճանի հետևանքով դա տեղի չէր ունենա, եթե լիճը մարդկանց մեղքով, այսինքն` արհեստականորեն աղտոտված չլիներ օրգանական նյութի ահռելի զանգվածով, ինչպես նաև ֆոսֆորի այնպիսի քանակությամբ, որը հիմա լճում եղած ազոտի հետ անբարենպաստ, այսինքն` կապտականաչ ջրիմուռների աճը խթանող հարաբերակցության մեջ է: